

 REPUBLIKA HRVATSKA

 POŽEŠKO-SLAVONSKA ŽUPANIJA

 OPĆINA BRESTOVAC

**Bilješke uz financijske izvještaje za**

**razdoblje od 01. siječnja do 31. prosinca 2023. godine**

**Uvodna bilješka – podaci o obvezniku:**

Općina Brestovac

Požeška 76

34322 Brestovac

OIB: 53610608235

Matični broj: 02580390

Broj RKP-a: 32490

Šifra općine: 035

Razina: 22 – Proračun jedinice lokalne i područne (regionalne) samouprave

Razdjel: 000

Šifra djelatnosti: 8411 – Opće djelatnosti javne uprave

Broj računa: HR9225000091803500004

Člankom 7. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 13. Bilješke su dopuna podataka uz financijske izvještaje.

Članak 14. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Općina Brestovac pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik proračunskog računovodstva.

Općina Brestovac nema proračunskih korisnika te su redovni i konsolidirani godišnji izvještaji identični.

**Bilješke uz obrazac PR-RAS:**

**Prihodi poslovanja:**

|  |  |  |
| --- | --- | --- |
| 6 PRIHODI POSLOVANJA | 2022 | 2023 |
| 61 Prihodi od poreza | 401.169,52 | 604.129,34 |
| 63 Pomoći iz inozemstva i od subjekata unutar općeg proračuna | 716.888,72 | 1.160.859,86 |
| 64 Prihodi od imovine  | 56.237,22 | 35.354,30 |
| 65 Prihodi od upravnih i administrativnih pristojbi, pristojbi po posebnim propisima i naknada | 233.492,60 | 197.055,25 |
| 68 Kazne, upravne mjere i ostali prihodi | 443,58 | 2.676,16 |
| UKUPNO | 1.408.231,64 | 2.000.074,91 |

**Šifra 611 Porez i prirez na dohodak**

Prihodi po ovoj osnovi odnose se na porez i prirez na dohodak od nesamostalnog rada koji je 55% veći u odnosu na prethodno razdoblje.

**Šifra 613 Porezi na imovinu**

Prihodi po ovoj osnovi odnose se na porez na kuće za odmor u iznosu od 2.164,42 eur, te na porez na promet nekretnina koji iznosi 37.236,97 eur i veći su za 12% u odnosu na prethodnu godinu zbog ostvarene veće vrijednosti u prometu nekretninama.

**Šifra 614 Porezi na robu i usluge**

Prihodi po ovoj osnovi odnose se na porez na potrošnju alkoholnih i bezalkoholnih piće u iznosu od 2.759,72 eura, te porez na tvrtku u iznosu od 98,12 eur koji je ukinut novim Zakonom o lokalnim porezima, pa su prihodi ostvareni od naplate dospjelih tražbina iz ranijih razdoblja i manji su 7% u odnosu na prethodno razdoblje.

**Šifra 6331 Tekuće pomoći proračunu iz drugih proračuna**

Prihodi po ovoj osnovi odnose se na tekuće pomoći iz državnog i županijskog proračuna i ostvarene su u iznosu od 978.574,65 eur što je 50% veće ostvarenje u odnosu na prethodnu godinu. Prihodi se odnose na kompenzacijsku mjeru iz državnog proračuna za siječanj-prosinac 2023. koja se od 01.01.2021. godine evidentira na osnovnom računu 6331. U 2023. godini ostvarena je i tekuća pomoć iz županijskog proračuna zbog elementarne nepogode koja je pogodila imovinu i nasade stanovnika općine dana 19.07.2023. godine.

**Šifra 6332 Kapitalne pomoći proračunu iz drugih proračuna**

Prihodi po ovoj osnovi odnose se na kapitalne pomoći iz državnog proračuna i ostvarene su u iznosu od 182.285,21 eura.

Pomoći se odnose na sufinanciranje projekata od strane Ministarstava:

* 1.365,89 eura, donacija računalo + monitor od Ministarstva pravosuđa,
* 23.890,11 eura za sufinanciranje projekta izgradnje pješačke staze u naselju Vilić Selo (Ministarstvo regionalnog razvoja i fondova europske unije)
* 20.800,00 eura za modernizaciju javne rasvjete u naselju Vilić Selo,
* 25.000,00 eura za sufinanciranje projekta izgradnje pješačke staze u naselju Ivandol (Ministarstvo regionalnog razvoja i fondova europske unije)
* 34.229,21 eura arheološke radove (Ministarstvo kulture)
* 21.000,00 eura za sufinanciranje adaptacije mjesnog doma Nurkovac (Ministarstvo regionalnog razvoja i fondova europske unije)
* 26.000,00 eura za sufinanciranje projekta izgradnje pješačke staze u naselju Boričevci (Ministarstvo regionalnog razvoja i fondova europske unije)
* 30.000,00 eura za sufinanciranje adaptacije mjesnog doma Boričevci (Ministarstvo prostornog uređenja, graditeljstva i državne imovine)

**Šifra 6341 Tekuće pomoći od izvanproračunskih korisnika**

Prihodi po ovoj osnovi odnose se na prihode od Zavoda za zapošljavanje vezano uz sufinanciranja zapošljavanja na javnim radovima u općini. U 2023. godini općina nije ostvarila navedene prihode.

**Šifra 6413 Kamate na oročena sredstva i depozite po viđenju**

Prihodi se odnose na kamate na depozite po viđenju kod Adikko banke d.d. i niži su u odnosu na prethodnu godinu, te iznose 24,12 eura.

**Šifra 6421 Naknade za koncesije**

Prihodi po ovoj osnovi se odnose na pripadajuću naknadu za koncesiju zemljišta i u 2023. godini su viši za 70% u odnosu na prethodnu zbog bolje naplate tražbine.

**Šifra 6429 Ostali prihodi od nefinancijske imovine**

Prihodi po ovoj osnovi odnose se na sredstva naknade za zadržavanje nezakonito izgrađenih zgrada. 30% sredstva naknade je prihod lokalne samouprave na čijem se području nezakonito izgrađena zgrada nalazi i u 2023. godini je ostvareno u iznosu od 1.220,51 eura što je 80% niže nego u prethodnoj godini zbog lošije naplate dospjelih tražbina.

**Šifra 6524 Prihodi od doprinosa za šume**

Prihodi po ovoj osnovi odnose se na doprinos za šume naplaćenog na području Općine Brestovac i u 2023. godini iznosi 164.089,07 eura što je 15% niže od odnosu na prethodnu godinu.

**Šifra 6532 Komunalne naknade**

Prihodi od komunalnih naknada ostvareni su u približnom iznosu kao i prethodne godine.

**Rashodi poslovanja:**

|  |  |  |
| --- | --- | --- |
| 3 RASHODI POSLOVANJA | 2022 | 2023 |
| 31 Rashodi za zaposlene | 116.550,53 | 143.243,22 |
| 32 Materijalni rashodi | 408.719,63 | 609.997,19 |
| 34 Financijski rashodi  | 2.758,23 | 3.279,81 |
| 35 Subvencije | 8.307,12 | 8.065,37 |
| 36 Pomoći dane u inozemstvo i unutar općeg proračuna | 27.758,11 | 11.828,81 |
| 37 Naknade građanima i kućanstvu na temelju osiguranja i druge naknade | 61.987,12 | 270.823,16 |
| 38 Ostali rashodi | 264.104,97 | 233.782,35 |
| UKUPNO | 890.185,71 | 1.281.019,91 |

**Šifra 311 Plaće bruto**

Rashodi za zaposlene veći su za 20% u odnosu na prethodnu godinu zbog povećanja broja zaposlenih tijekom godine u vlastitom komunalnom pogonu.

**Šifra 321 Naknade troškova zaposlenima**

Rashodi po ovoj osnovi 20% su viši od rashoda iz prethodne godine zbog isplate naknade za prehranu radnicima.

**Šifra 323 Rashodi za usluge**

Rashodi su ostvareni u ukupnom iznosu od 432.329,90 eura što je oko 100% više u odnosu na prethodnu godinu. Ovi rashodi se najvećim dijelom odnose na usluge tekućeg i investicijskog održavanja komunalne infrastrukture (nerazvrstane ceste, javna rasvjeta), te rashodi za zdravstvene i veterinarske usluge ,komunalne usluge, računalne usluge.

**Šifra 329 Ostali nespomenuti rashodi poslovanja**

U izvještajnom razdoblju je utrošeno 68.240,04 eura. U odnosu na proteklu godinu ovi rashodi su manji za 18%. Povećanje je značajno od 62% na naknadama za rad predstavničkih i izvršnih tijela i premijama osiguranja, a ostvaren je i pad od 15% na reprezentaciji, 10% na pristojbama i naknadama, te 87% na ostalim nespomenutim rashodima poslovanja.

**Šifra 3431 Bankarske usluge i usluge platnog prometa**

Na ovoj poziciji troška iskazani su troškovi u iznosu od 3.149,81 eura i veći su za 14% u odnosu na prethodno razdoblje zbog povećanja cijene bankarskih usluga.

**Šifra 3522 Subvencije trgovačkim društvima i zadrugama izvan javnog sektora**

Rashodi su odnose na subvencioniranje novootvorenih smještajnih turističkih kapaciteta, a u 2023. godini nisu ostvareni takvi rashodi.

**Šifra 3661 Tekuće pomoći proračunskim korisnicima drugih proračuna**

Na ovoj poziciji troška su iskazani troškovi Osnovnoj školi D. Lerman iz Brestovca za sufinanciranje školske djelatnosti. U 2023. godini ostvareni su manji troškovi za 57% u odnosu na prethodno razdoblje.

**Šifra 372 Ostale naknade građanima i kućanstvima iz proračuna**

Rashodi po ovoj osnovi ostvareni su u iznosu od 270.823,16 eur što je 337% više u odnosu na prethodnu godinu. Rashodi se odnosi na jednokratne novčane pomoći, pomoći za novorođenče i sufinanciranje prijevoza učenika sukladno odluci, te pomoć za otklanjanje posljedica elementarne nepogode.

**Šifra 3861 Kapitalne pomoći trgovačkim društvima u javnom sektoru**

Općina Brestovac je sukladno Ugovoru za javnu vodoopskrbu i javnu odvodnju Općine Brestovac kapitalno pomogla društvu Tekija d.o.o. u iznosu od 67.323,18 eura kod izgradnje vodoopskrbnog i odvodnog sustava.

**Prihodi od prodaje nefinancijske imovine:**

|  |  |  |
| --- | --- | --- |
| 7 PRIHODI OD PRODAJE NEFINANCIJSKE IMOVINE | 2022 | 2023 |
| 71 Prihodi od prodaje neproizvedene dugotrajne imovine  | 7.538,52 | 2.426,87 |
| 72 Prihodi od prodaje proizvedene dugotrajne imovine  | 1.021,01 | 128,14 |
| UKUPNO  | 8.559,53 | 2.555,01 |

**Šifra 7111 Zemljište**

Prihodi se odnose na prodaju poljoprivrednog zemljišta ostvarena u ovog godini i 68% su manji u odnosu na prethodnu godinu jer je većina ugovora o prodaji zemljišta dospjela i naplaćena.

**Šifra 721 Prihodi od prodaje proizvedene dugotrajne imovine**

Prihodi po ovoj osnovi odnose se na prihode od prodaje stanova na rate.

**Rashodi za nabavu nefinancijske imovine:**

|  |  |  |
| --- | --- | --- |
| 4 RASHODI ZA NABAVU NEFINANCIJSKE IMOVINE | 2022 | 2023 |
| 41 Rashodi za nabavu neproizvedene dugotrajne imovine  | 9.378,91 | 21.076,13 |
| 42 Rashodi za nabavu proizvedene dugotrajne imovine  | 451.486,80 | 429.683,87 |
| 45 Rashodi za dodatna ulaganja na nefinancijskoj imovini | 86.023,48 | 116.423,32 |
| UKUPNO  | 546.889,19 | 567.183,32 |

**Šifra 4111 Građevinsko zemljište**

Općina je u 2023. godini kupila više zemljišta od fizičkih osoba za cestu gospodarske zone u Brestovcu.

**Šifra 4126 Ostala nematerijalna imovina**

Rashodi su niži za 13% u odnosu na prethodnu godinu a odnose se na obveze po ugovoru o sufinanciranju izrada katastra nekretnina za područje k.o. Daranovci i k.o. Zakorenje. Projekt je zaključen 2023. Godine.

**Šifra 421 Građevinski objekti**

Rashodi su 3% viši u odnosu na prethodnu godinu i iznose 423.235,95 eura.

**Šifra 4213 Ceste, željeznice i ostali prometni objekti**

Rashodi su 126% veći u odnosu na prethodnu godinu i iznose 253.439,22 eura. Financirana je izgradnja pješačke staze u naseljima Ivandol,Pavlovci i Boričevci.

 **Šifra 4214 Ostali građevinski objekti**

Rashodi su 47% niži u odnosu na prethodnu godinu i iznose 169.796,73 eura. Financirana je

izgradnja javne rasvjete u naseljima Vilić Selo, Boričevci i Pavlovci, izgradnja pločastog propusta nerazvrstane ceste u Donjim Gučanima, prometna signalizacija u ulici Stari Brestovac, asfaltiranje nerazvrstane ceste-odvojak za izletište Brestovac, uređenje groblja u naseljima Brestovac i Pavlovci.

**Šifra 4227 Uređaji,strojevi i oprema za ostale namjene**

Troškovi su se smanjili za 88% u odnosu na prethodnu godinu jer su 2022. nabavljeni strojeva i opreme za komunalni pogon velike vrijednosti: traktorske kosilice, malčera i multifunkcionalnog stroja sa opremom. U 2023. godini je kao donacija od Ministarstva pravosuđa primljeno računalo sa monitorom, te su nabavljena vrata za mrtvačnicu u naselju Pavlovci i agregat za struju za izletište Brestovac.

**Šifra 451 Dodatna ulaganja na građevinskim objektima**

U tekućoj godini općina je ulagala u preuređenje mjesnog doma u naseljima Busnovi i Nurkovac, te je platila priključak vode u mjesnom domu Ivandol, te izrada platoa i ograde oko ribnjaka, izletište Brestovac.

**Bilješke uz obrazac Bilanca:**

Ukupna imovina u 2023. godini povećana je za 8,4% u odnosu na prethodnu godinu i iznosi 6.995.476,23 eura. Povećanje imovine se većim dijelom odnosi na povećanje nefinancijske imovine. Obveze su se u odnosu na početno stanje smanjile za 6% i na dan 31. prosinca 2023. godine iznose 46.759,00 eura. Vlastiti izvori povećani su za 8,6% u odnosu na prethodnu godinu i iznose 6.948.717,23 eura.

**Šifra 021 i 02921 građevinski objekti**

Na navedenoj poziciji došlo je do povećanja imovine za 10,7% zbog ulaganja u izgradnju javne rasvjete u naseljima Vilić Selo, Boričevci i Pavlovci, izgradnju pločastog propusta nerazvrstane ceste u Donjim Gučanima, prometnu signalizaciju u ulici Stari Brestovac, asfaltiranje nerazvrstane ceste-odvojak za izletište Brestovac, uređenje groblja u naseljima Brestovac i Pavlovci, te izgradnja pješačke staze u naseljima Ivandol i Pavlovci.

**Šifra 022 i 02922 Postrojenja i oprema**

Vrijednost postrojenja i opreme se smanjila za 35% u odnosu na prethodnu godinu zbog obračuna amortizacije.

**Šifra 051 Građevinski objekti u pripremi**

Općina Brestovac ima evidentiranu sljedeće građevinske objekte u pripremi u ukupnom iznosu od 57.634,94 eura:

1. Dječji vrtić-novi 28.162,12 eura,
2. Most u naselju Boričevci u iznosu od 29.472,82 eura.

**Šifra 055 Ostala nematerijalna proizvedena imovina u pripremi**

Općina Brestovac ima evidentiranu sljedeću nematerijalnu proizvedenu imovinu u pripremi u ukupnom iznosu od 53.091,64 eura:

1. Projekt za dječji vrtić i školu u naselju Orljavac u iznosu od 53.091,64 eura.

.

**Šifra 11 Novac u banci i blagajni**

Navedena stavka odnosi se na novčana sredstva na računima i u blagajni. Stanje računa HR9225000091803500004 na dan 31. prosinca 2023. godine iznosi 400.580,05 eura. Stanje gotovog novca u glavnoj blagajni na dan 31. prosinca 2023. godine iznosi 139,31 eura.

**Šifra 1514 Dionice i udjeli u glavnici**

Odnosi se na udio Općine Brestovac u vlasništvu trgovačkog društva Tekija d.o.o. iz Požege.

**Šifra 16 Potraživanja za prihode poslovanja**

Navedena potraživanja odnose se na potraživanja za poreze, potraživanja za prihode od imovine, te na potraživanja za upravne i administrativne pristojbe, pristojbe po posebnim propisima i naknade.

**Šifra 161 Potraživanja za poreze**

Potraživanja za poreze odnose na potraživanja za porez na potrošnju, porez na tvrtku, porez na kuće za odmor i porez na promet nekretnina. Navedena potraživanja iznose 16.759,78 eura, a Porezna uprava obavlja poslove vezano za utvrđivanje i naplatu općinskih poreza.

**Šifra 169 Ispravak vrijednosti potraživanja**

Zbog starosti duga preko jedne godine i više, za potraživanja na šifri 161 do 168 su ispravljene vrijednosti u iznosu od 57.048,61 eura. Ispravci vrijednosti su povećani za potraživanja za komunalnu naknadu i komunalni doprinos.

**Šifra 171 Potraživanja od prodaje nefinancijske imovine**

Navedena potraživanja u ukupnom iznosu od 44.500,72 eur odnose se na potraživanja za prihode od prodaje poljoprivrednog zemljišta i potraživanja za prodane stanove.

**Šifra 179 Ispravak vrijednosti potraživanja za prodanu nefinancijsku imovinu**

Zbog starosti duga preko jedne godine, za potraživanja na poziciji 171 je ispravljena vrijednost u iznosu od 32.249,16 eura.

**Šifra 2 Obveze**

Stanje obveza iskazano na dan 31. prosinca 2023. godine iznosi 46.759,00 eura, od toga dospjele obveze iznose 0,00 eura i nedospjele obveze 46.759,00 eura.

Nedospjele obveze odnose se na obveze za rashode poslovanja u iznosu od 46.759,00 eura (plaće zaposlenih za prosinac 2023. godine koje dospijevaju u siječnju 2024. godine u iznosu od 11.688,73 eura, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2024. godine u iznosu od 21.065,85 eura, obveze za financijske rashode 0,24 eura, obveze za subvencije 1.100,10 eura, obveze za naknade građanima 1.514,46 eura, ostale tekuće obveze 6.217,27 eura, obveze za nabavu dugotrajne imovine u iznosu od 5.172,39 eura.

**Šifra 9 Vlastiti izvori**

U odnosu na prethodnu godinu vlastiti izvori su se povećali i iznose 6.948.717,23 eura. Došlo je do povećanja vlastitih izvora iz proračuna zbog nabave opreme i investicija u dugotrajnu imovinu, te evidencije nekretnina u k.o. Daranovci i k.o. Zakorenje.

Na dan 31. prosinca 2023. godine višak prihoda poslovanja iznosi 3.808.863,98 eura, višak primitka od financijske imovine iznosi 425,14 eura, što sveukupno iznosi 3.809.289,12 eura.

Manjak prihoda od nefinancijske imovine iznosi 3.477.167,32 eura.

**Šifra 991 i 996 Izvanbilančni zapisi**

Izvanbilančni zapisi se odnose na ulaganje općine u tuđu imovinu:

1. Kapelica Deževci 24.618,38 eura,
2. NK Mladost Pavlovci 46.277,97 eura,
3. Lovačka kuća Orljavac 3.008,51 eura,
4. Rukometno igralište Brestovac 2.680,62 eura,
5. Ribička kuća Zvečevo 3.174,48 eura,
6. Školska dvorana, 592.770,33 eura,
7. Lovačka kuća Bolomače 4.409,19 eura,
8. Dječje igralište Skenderovci 5.654,39 eura,

te na izdane zadužnice:

1. Vjerovniku Ina d.d. temeljem Ugovora o korištenju kreditne INA kartice, iznos do 6.636,14 eura, OV-5605/13,
2. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 13.272,28 eura, OV-6330/2018,
3. Vjerovniku Fond za zaštitu okoliša i energetsku učinkovitost, temeljem jamstva po ugovoru za nabavku spremnika, iznos do 6.636,14 eura, OV-6331/2018,
4. Vjerovniku RH; Ministarstvo regionalnog razvoja i fondova EU, temeljem jamstva po ugovoru-izrada projektne dokumentacije, iznos do 66.361,40 eura, OV-6929/18.,
5. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje adaptacije mjesnog doma Pavlovci, iznos do 66.361,40 eura, OV-5558/19,
6. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje sanacije kolničke konstrukcije NC Brestovac-Dolac, iznos do 66.361,40 eura, OV-5559/19,
7. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Nurkovcu, iznos do 66.361,40 eura, OV-5562/20,
8. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke i biciklističke staze u Završju, iznos do 66.361,40 eura, OV-5563/20,
9. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sanacija rasponske konstrukcije mosta na rijeci Orljavi, iznos do 66.361,40 eura, OV-7540/20.
10. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u Zakorenju, iznos do 66.361,40 eura, OV-7038/2021.
11. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Pavlovci, iznos do 66.361,40 eura, OV-6126/2022.
12. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Vilić Selo, iznos do 75.000,00 eura, OV-4956/2023.
13. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Ivandol, iznos do 75.000,00 eura, OV-6290/2023.
14. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje pješačke staze u naselju Boričevci, iznos do 75.000,00 eura, OV-6291/2023.
15. Vjerovniku RH; Ministarstvo regionalnog razvoja i fondova EU,temeljem jamstva po ugovoru-sufinanciranje adaptacije mjesnog doma u naselju Nurkovac, iznos do 75.000,00 eura, OV-9845/2023.

Osim navedenih izdanih zadužnica, Općina Brestovac nema ugovorne odnose i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično), niti vodi bilo kakve sudske sporove.

**Bilješke uz obrazac Obveze:**

Stanje obveza 1. siječnja 2023 godine, odgovara stanju obveza na kraju prosinca 2022. godine i iznosi 49.847,95 eura. To je početno stanje iskazano u Izvještajima o obvezama za sva razdoblja u 2023. godini.

Stanje obveza iskazano na dan 31. prosinca 2023. godine iznosi 46.759,00 eura od toga dospjele obveze iznose 0,00 eura i nedospjele obveze 46.759,00 eura.

Nedospjele obveze odnose se na obveze za rashode poslovanja u iznosu od 46.759,00 eura (plaće zaposlenih za prosinac 2023. godine koje dospijevaju u siječnju 2024. godine u iznosu od 11.688,73 eura, te materijalni rashodi koji se odnose na plaćanja električne energije, odvoza smeća, troškova voda, telefona i ostalih redovnih troškova koji dospijevaju u siječnju 2024. godine u iznosu od 21.065,85 eura, obveze za financijske rashode 0,24 eura, obveze za subvencije 1.100,10 eura, obveze za naknade građanima 1.514,46 eura, ostale tekuće obveze 6.217,27 eura, obveze za nabavu dugotrajne imovine u iznosu od 5.172,39 eura.

Brestovac, 13. veljače 2024. godine

 Općinski načelnik:

Zdravko Mandić, ing.

Osoba za kontakt: Sanda Marinac, dipl. oec.

Telefon i e-mail za kontakt: 034 281 697, sanda.marinac@po.t-com.hr